## Carlos Mazón: “Volem que el festival ‘Som de la Terreta’ es consolide com a referència musical en la Comunitat per a celebrar el 9 d’Octubre”

*** Destaca que “més de 50.000 persones han vibrat en la primera edició del certamen” que ha tingut lloc de manera simultània a València, Alacant i Vila-real amb un programa d’activitats infantils, tallers i mostres gastronòmiques al matí, a més de concerts a la vesprada
* Qualifica “d’èxit rotund” esta iniciativa, les entrades de la qual “es van exhaurir en molt poc de temps”, i subratlla “la unió de les tres províncies en un ambient festiu i de convivència que fusiona la cultura, la música i la tradició”
* El president anima a continuar participant en el programa d’activitats “per a tots els públics, les tres províncies i amb oferta per a tots els dies” amb motiu d’esta festivitat “per a enfortir els llaços que ens unixen com a comunitat”**

**València.**

El president de la Generalitat, Carlos Mazón, ha manifestat el compromís del Consell per consolidar el festival ‘Som de la Terreta’ “com a referència musical a la Comunitat per a celebrar el 9 d’Octubre”.

El cap del Consell ha subratllat la participació de més de 50.000 persones en la primera edició d’este certamen, una iniciativa que destaca la diversitat cultural i musical del nostre territori “amb la qual celebrar junts la festivitat del 9 d’Octubre”.

Carlos Mazón ha qualificat “d’èxit rotund” el festival en exhaurir-se les entrades “en molt poc de temps”. En este sentit, ha remarcat “la unió de les tres províncies i de tots els públics en un ambient festiu i de convivència per a commemorar les nostres senyes d’identitat amb orgull”.  
Carlos Mazón ha assenyalat que les persones assistents “han vibrat amb l’oferta musical i ha disfrutat d’un complet programa lúdic i d’entreteniment, que ha fusionat la música, la cultura i la tradició de la

nostra terra”.  
Igualment, ha fet referència a l’impacte del festival en l’economia local, “amb el qual s’ha impulsat el turisme i els sectors de l’hostaleria i el comerç”.

El certamen, que ha tingut lloc de manera simultània a València, Alacant i Vila-real, ha congregat més de 50.000 persones entre les tres províncies. Durant el matí els assistents van poder participar de les activitats gratuïtes, com animació infantil, tallers, jocs, espectacles interactius i degustacions de productes gastronòmics locals, que van tindre lloc en la Ciutat de les Arts i les Ciències de València, el moll XII del Port d’Alacant i en el parc de la Mayorazga de Vila-real.

A partir de la vesprada van arrancar els concerts “amb un gran cartell musical, la recaptació d’entrades del qual s’ha donat íntegrament a una associació benèfica”, ha recordat el president.

Així, les persones que es van acostar a Alacant van gaudir d’Abraham Mateo, Colomet, Hey Kid, La La Love You, Marlon, Pignoise i Taburete. A València, les actuacions musicals van ser a càrrec de Funzo and Baby Loud, Iñigo Quintero, Itaca Band, Maldita Nerea, Marlena i Samurai, mentres que a Vila-real, van estar protagonitzades per Álex Ubago, Belén Aguilera, Beret, Cactus, Chanel, Depol, Jazzwoman i Nena Daconte.

**Activitats per a tots els públics i les tres províncies**

El president ha animat “a continuar participant i disfrutant” de l’ampli programa d’activitats “per a tots els públics, les tres províncies i amb oferta per a tots els dies” previst en el nostre territori amb motiu d’esta festivitat “per a enfortir els llaços que ens unixen com a comunitat”.

Així, ha recordat que de l’1 al 7 d’octubre es podrà visitar el Palau de la Generalitat en horari d’11 a 14 i de 16 a 19 hores, a on a més de conéixer la seu del Govern Valencià es podrà gaudir d’una experiència immersiva en les obres pictòriques de l’històric edifici: *El Tribunal de les Aigües de València*, de Bernardo Ferrándiz, i *La ferida del rei en Jaume en la conquesta de València*, de Salvador Martínez Cubells.

A més, fins al dia de hui, diumenge 6 d’octubre, es podran degustar els dolços típics de Sant Donís en la ‘Gastroneta’ que estarà situada en el carrer Cavallers de València, davant del Palau.

Les bandes de música protagonitzaran el matí del diumenge 6 d’octubre, amb concerts que tindran lloc, a les 12 hores, de manera simultània a Alacant (passeig de l’Esplanada), València (plaça de la Mare de Déu de València), Castelló de la Plana (plaça de les Aules) i Elx (plaça de Baix d’Elx)

A més, el dia 8 es projectarà un *videomapping* sobre la Torre Vella, cada 15 minuts entre les 21:30 i les 23:30 hores.

Finalment, a la matinada del 8 al 9 d’octubre es dispararan els castells de focs artificials, com a primer acte del Dia de la Comunitat Valenciana, des del port d’Alacant, el pont de Montolivet de València, el Palau de Congressos de Castelló de la Plana i el pont del Ferrocarril d’Elx.

Fecha: 06/10/2024